Միա Թայլեր

**Միա Աբագալե Տալլարիկո**(), ավելի հայտնի է որպես **Միա Թայլեր**, ամերիկացի դերասանուհի, մոդել, մեդիա դեմք և հասարակության ներկայացուցիչ։

## Վաղ կյանք և կրթություն
Թայլերը ռոք երգիչ Սթիվեն Թայլերի՝ Aerosmith խմբից, և դերասանուհի Սիրինդա Ֆոքսի դուստրն է։ Ծնվել է Ալիս Պեկի օրվա հիվանդանոցում, գտնվում է Լիբանանում՝ Նյու Հեմփշիրում, և մեծացել է մոտակայքում՝ Լեյք Սանափիի շրջակայքում։ Մաին դերասանուհի Լիվ Թայլերի (որի մայրը մոդել և երգչուհի Բեբի Բուելն է) հայրական կողմի խորթ քույրն է։ 1979 թվականին Սթիվեն Թայլերը գրել է Միայի անունով երգ, որը թողարկվել է Aerosmith-ի *«Night in the Ruts»* ալբոմում։

Թայլերի ծնողները ամուսնալուծվել են 1987 թվականին, և 1990 թվականին Միան և իր մայրը Նյու Հեմփշիրից տեղափոխվել են Նյու Յորք։ Նրա մայրը մահացել է 2002 թվականին ուղեղի ուռուցքից (ախտորոշվել է 1997 թվականին)։

## Կարիերա
17 տարեկանում Թայլերը որպես VJ հայտնվել է MTV-ի House of Style շոուում։ Հիմնականում լինելով մեծ չափերի մոդել, Միային ներկայացրել է Wilhelmina Models մոդելային գործակալությունը։ Հայտնվել է այնպիսի էլիտար ամսագրերում, ինչպիսիք են Seventeen, Teen, Teen People, Mode, Us, Jump, YM, Moxie Girl, Vogue և Flare ամսագրերը։ Միան մոդել է եղել H&M, MXM, Penningtons և Lane Bryant ապրանքանիշերի համար։ Նաև հայտնվել է Նյու Յորքի և Փարիզի ցուցադրություններում։

Թայլերը 2009 թվականի փետրվարին թողարկել է իր սեփական հագուստի գիծը՝ Revolution 1228-ը։

*2005 թվականին Թայլերը եղել է VH1-ի «Celebrity Fit Club» ռեալիթի շոուի անդամ*, և ներկայացվել է 2006 թվականին VH1-ով հեռարձակվող «Really Rich Real Estate» հաղորդման մեջ։ 2009 թվականի մարտին Թայլերը եղել է «Pretty Wicked» ռեալիթի շոուում ժյուրիի անդամ, որը հեռարձակվել է Oxygen հեռուստաալիքով։

Միան մի քանի դերասանական դերեր է խաղացել, այդ թվում՝ Մարշայի դերը *«Rump Hour 3»*-ում և *«A Little Bit of Lipstick»*-ում

2008 թվականին Թայլերը հրատարակել է իր ինքնակենսագրական գիրքը՝ *«Creating Myself»* վերնագրով։

2012 թվականին նա արվեստի ցուցահանդեսներ է անցկացրել տարբեր պատկերասրահներում, որտեղ ներկայացրել է իր X վարկանիշով, մեծահասակների համար նախատեսված նկարները։

Թայլերը Սթիվենի հետ միասին հայտնվել է նաև *«Hell’s Kitchen»* հեռուստաշոուի 13-րդ սեզոնի մի դրվագում։

## Անձնական կյանք
Թայլերը երկար տարիներ ապրել է Սակրամենտոյում։

2002 թվականին Թայլերն ամուսնացել է Papa Roach-ի նախկին թմբկահար Դեյվ Բաքների հետ՝ Սակրամենտոյում՝ Կալիֆոռնիաում։ Ամուսնալուծվել են 2005 թվականին։ Միան նաև նշանվել էր կիթառահար Բրայան Հարրայի հետ, սակայն զույգը բաժանվել է 2008 թվականին։ Միան որդի է ունեցել 2017 թվականի մայիսի 10-ին։

«Hell's Kitchen» շոուի նախկին մասնակից Ջոզեֆ Թինելիի հետ երեք տարի հանդիպելուց հետո, Թայլերը 2023 թվականի սեպտեմբերին հայտարարել է իրենց բաժանման մասին։

## Ծանոթագրություններ

## Արտաքին հղումներ
* 
* Mia Tyler at MySpace
* 
* Mia Tyler at Twitter
* Mia Tyler at Facebook

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացիներ
Կատեգորիա:Ամերիկահայեր
Կատեգորիա:Ամերիկացի դերասաններ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասաններ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի մոդելներ
Կատեգորիա:Ամերիկացիներ անգլիական սերմամբ
Կատեգորիա:Ամերիկացիներ գերմանական սերմամբ
Կատեգորիա:Ամերիկացիներ լեհական սերմամբ
Կատեգորիա:Դերասանուհիներ այբբենական կարգով
Կատեգորիա:Կին
Կատեգորիա:Պլյուս չափսի մոդելներ